OzLabs/hebrew-wiki-articles huggingface dataset:
פאפאיה גלובל

פאפאיה גלובל בע"מ (באנגלית: Papaya Global) היא חברת תוכנה ישראלית שפיתחה מערכת מבוססת מחשוב ענן לניהול עובדים, חישובי שכר, הטבות ותשלומים, עבור חברות ותאגידים גלובליים.

==היסטוריה==
החברה נוסדה בשנת 2016 על ידי עינת גז, המשמשת כמנכ"לית החברה, עופר הרמן, המשמש כמנהל טכנולוגיות ראשי (CTO), ורובן דרונג, המשמש כמנהל חדשנות ראשי (CIO).

==פעילות החברה==

לחברה מערכת, מבוססת מחשוב ענן, לניהול של עובדים, חישובי שכר, הטבות ותשלומים, עבור חברות ותאגידים גלובליים. המערכת מספקת שירותים במודל תוכנה כשירות (SaaS) בלמעלה מ־160 מדינות ונותנת מענה לכל סוגי העובדים: שכירים, פרילנסרים ועובדי קבלן. שירותי החברה מסייעים בהתמודדות של חברות גלובליות עם הבדלי החקיקה והרגולציה במדינות השונות שבהן הן מעסיקות עובדים, מקשרים בין החברות לספקי השירות המקומיים (חברות קבלן), וכמו כן מספקים כלים להשוואת עלויות העסקה בכל מדינה. הפלטפורמה מבטיחה תאימות מלאה בכל מדינה, ומספקת מודל בינה עסקית (BI) חכם ומתקדם, המאפשר ניתוח וקבלת החלטות מבוססות נתונים.

פאפאיה גלובל מעסיקה למעלה מ-750 עובדים ברחבי העולם. מרבית העובדים מועסקים בישראל במטה החברה בהרצליה, ובארצות הברית. לחברה משרדים גם בניו יורק, אוסטין, לונדון, מלבורן, סינגפור, הונג קונג, קראקוב ועוד.

החברה משרתת למעלה מ-700 חברות ותאגידים רב-לאומיים. בין לקוחותיה הבולטים אינטל, מקדונלד'ס, מיקרוסופט, ג'נרל אלקטריק, ג'ונסון אנד ג'ונסון, וויקס ו-Fiverr.

בתחילת 2023 הודיעה מנכ"לית החברה, עינת גז, כי בעקבות הרפורמה המשפטית, שלדבריה תפגע בדמוקרטיה ובכלכלה, החליטה החברה להוציא את כספיה מישראל.

==גיוסי הון==
באוקטובר 2018 גייסה החברה שלושה מיליון דולר. בנובמבר 2019 גייסה החברה 45 מיליון דולר בהובלת קרן אינסייט פרטנרס. בספטמבר 2020 גייסה החברה 40 מיליון דולר נוספים. במרץ 2021 גייסה החברה 100 מיליון דולר, לפי שווי של 1.2 מיליארד דולר, ובכך הפכה לחד-קרן. בספטמבר 2021 גייסה החברה 250 מיליון דולר לפי שווי 3.7 מיליארד דולר. 
את הסבב האחרון הובילו קרן אינסייט פרטנרס , וטייגר גלובל מנג'מנט . בין משקיעיה הבולטים בסבבי הגיוס הקודמים ניתן למצוא את Group 11 של דובי פרנסס, גרינאוקס קפיטל (Greenoaks Capital) וסקייל ונצ'רס פרטנרס .

==רכישות==
ביולי 2020 רכשה החברה את הנכסים של חברת Mensch, שפיתחה פלטפורמה לניהול עובדים בארגון.

בנובמבר 2021 רכשה החברה את הסטארט-אפ הישראלי NickNack, שפיתח פלטפורמה המסייעת לחיבור והנעת עובדים מרחוק.

במרץ 2022 רכשה החברה את חברת תשלומי השכר הבריטית Azimo , המפעילה שירות תשלומים גלובלי, בסכום המוערך בכ-150–200 מיליון דולר<ref></ref>.

==פרסים ותארים==
מאז הקמת החברה, זכו פאפאיה גלובל והמנכ"לית עינת גז במספר פרסים ותארים:
* מקום ראשון בתחרות הסטארט-אפים של העיתון "כלכליסט", בשנת 2018.
* אחת מ-10 הסטארט-אפים המבטיחים של העיתון "גלובס" לשנת 2019.
* מנכ"לית פאפאיה גלובל, עינת גז, הוכרזה כמנכ”לית השנה של אתר "גיקטיים" לשנת 2021.
* 100 חברות הענן של פורבס לשנת 2021.
* זוכה בתואר הפתרון הטכנולוגי החדשני ביותר, בתחום משאבי וכוח אדם של הארגון HR Tech Awards לשנת 2022.

==קישורים חיצוניים==
* 
* 
* סרטונים [https://www.youtube.com/c/papayaglobal בערוץ של פאפאיה גלובל בע"מ], באתר יוטיוב
* 
* 

==הערות שוליים==

קטגוריה:חברות שירותי מחשוב ישראליות
קטגוריה:חברות חד קרן ישראליות
קטגוריה:הרצליה: חברות
קטגוריה:חברות תוכנה ישראליות
קטגוריה:ישראל: חברות שהוקמו ב-2016
גורגופוטמוס

גורגופוטמוס (ביוונית: Γοργοπόταμος; פירושו הנהר הגועש) היה כפר ורשות מוניציפלית בפתיוטיס שביוון. מאז רפורמת השלטון המקומי שהתרחשה בשנת 2011, הכפר חלק מנפת למאיה. שטחו של הכפר הוא 157.300 קמ"ר.<ref name="stat01"></ref> ממוקם כ-8 ק"מ דרומית-מערבית ללמאיה ו-34 ק"מ צפונית לאמפיסה. בית העירייה נמצא בכפר מושוצ'ורי.

הרשות נקראת על שמו של הנהר גורגופוטמוס שזורם דרכו. הפארק הלאומי הרי אויטי, שוכן מדרום מערב. החלק הצפוני-מזרחי של הרשות נמצא בעמק ספרצ'יוס הרחב והשטוח. הרשות המוניצפלית גורגופוטמוס גובלת עם לאמיה מצפון ופוקיס מדרום מערב.

== הכפרים ברשות ==
הרשות גורגופוטמוס מחולקת לכפרים הבאים:
* גורגופוטמוס
* דמסטה (אנו דמסטה, קאטו דמסטה, חלוונצייאיקה)
* דלפינו
* דיאו וונה
* אלפטרוכורי
* אירקליה
* קומאריצי
* מוסצ'וכורי
* ניאו קריקלו
* אויטי
* ווארדאטס

הכפר גורגופוטמוס התפתח סביב מפעל אצטילן שפעל בו בין השנים 1907–1945. הכפר אלפטרוכורי ממוקם בגובה 800 מ' מעל פני הים על מדרון הר קאלידרומו. בכפר דמסטה נמצא מעיין המכונה פסורונרי.

== אוכלוסייה ==
בשנת 2011 מנתה האוכלוסייה בכפר 453 איש ו-3,374 איש ברשות.
{| class="wikitable"
!שנה
!אוכלוסיית כפר גורגופוטמוס
!אוכלוסיית ברשות המוניצפלית
|-
|1981
|332
| -
|-
|1991
|429
|4,401
|-
|2001
|443
|4,510
|-
|2011
|420
|3,374
|}

== היסטוריה ==
גשר גורגופוטמוס נבנה בשנת 1905. הוא הפך למטרה אסטרטגית במלחמת העולם השנייה. המהנדס שתכנן ובנה את הגשר היה אגוסטינו טקוני, לימים Αυγουστίνος Τακωνης (טקוניס) היגר מפלרמו איטליה ליוון כדי לפעול ביוון את כמהנדס (באותה תקופה יוון גייסה מהנדסים ממדינות אחרות כדי למלא מחסור). שמו של גורגופוטמוס התפרסם במהלך מלחמת העולם השנייה, בב־25 בנובמבר 1942 במבצע הרלינג, פרטיזנים יוונים, וכוח לוחמי SOE בריטיים, בפיקודו של אדמונד מאיירס פוצצו את גשר הרכבת מעל נהר גורגופוטמוס ניתקו את הדרך הנשלטת על ידי האויב בין סלוניקי לאתונה וקטעו את שרשרת האספקה לקורפוס אפריקה<ref>[http://www.sa-snd.gr/docs-pdfs/operation%20harling.pdf Operation Harling: Destruction of the Gorgopotamos Rail Bridge, 1942]</ref> הפיצוץ הרס שניים מששת מזחי הגשר והשבית את תנועת הרכבות ל-6 שבועות. בתגובה לפעולה הוציאו הגרמניים להורג 16 יוונים מקומיים. נכון ל-2021 משמש האזור סביב הגשר כאנדרטה לאומית.<ref>[http://www.gorgopotamosvillage.gr/ethnikiadistasi/index.htm Village history, in Greek]</ref>

לאחר מלחמת העולם השנייה ומלחמת האזרחים ביוון, חודש גשר גורגופוטמוס, והמזחים הוחלפו בעמודי פלדה.

== קישורים חיצוניים ==

* [http://www.gorgopotamosvillage.gr כפר גורגופוטמוס]
* [http://www.gtp.gr/LocPage.asp?id=5609 גורגופוטמוס בדפי הנסיעות של GTP]

== הערות שוליים ==

קטגוריה:יוון: כפרים
Scary Hours 2

Scary Hours 2 הוא המיני-אלבום הרביעי של הראפר הקנדי דרייק. האלבום יצא לאור ב-5 במרץ 2021, על ידי חברות התקליטים OVO סאונד, ריפבליק רקורדס. זהו מיני-אלבום ההמשך של המיני-אלבום Scary Hours, שיצא בשנת 2018.<ref></ref>

==רקע והכרזה==
בינואר 2021, הודיע דרייק כי אלבום האולפן השישי הקרוב שלו Certified Lover Boy יתעכב וצפוי לצאת בהמשך שנת 2021.<ref></ref> כעבור חודשיים הכריז על צאת המיני-אלבום Scary Hours 2, יום לפני צאתו.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|5 במרץ 2021
|הזרמת מוזיקה • הורדה דיגיטלית
|OVO • ריפבליק
|
|-
|}

== קישורים חיצוניים ==

== הערות שוליים ==

קטגוריה:מיני-אלבומים מ-2021
קטגוריה:אלבומי דרייק
קטגוריה:אלבומי המשך
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
קטגוריה:מיני-אלבומי חברת OVO סאונד
הפארק הלאומי ג'ביל

הפארק הלאומי ג'ביל (בערבית: الحديقة الوطنية جبيل) הוא פארק לאומי, הממוקם בדרום תוניסיה, ומהווה חלק מצפון מדבר סהרה. הוא משתרע על שטח של 150,000 דונם, והוא הפארק הלאומי השני בגודלו במדינה, אחרי הפארק הלאומי סנגר-ג'אבס. אף על פי שהוא גדול, הפארק חדש יחסית; הוא הוכרז כפארק לאומי רק בשנת 1994. עד שהוכרז הפארק סנגר-ג'אבס, היה הפארק הלאומי ג'ביל לפארק הלאומי היחיד במדבר סהרה<ref name=":0"></ref>.

== גאוגרפיה ==
הפארק הלאומי ג'ביל נמצא 80 ק"מ דרומית לעיר המדברית דוז. הצמחייה בו כוללת שיחים מדבריים רבים, כשהנפוצים בהם הם הארכוביתיים. בחלקים בהם קיימת צמחייה חיים גם צבאיים, ארנבים וצפעיים. ברחבי הפארק מפוזרות נקודות תצפית השמורים לתיירים הפוקדים את האזור, אם כי הם אינם מורשים להסתובב בחופשיות בתחומי הפארק אלא רק במסגרת מסלול מסודר.

הפארק משמש גם למחקר ארכאולוגי, שכן נמצאו בו מספר חפצים פרהיסטוריים שמשויכים לעיתים לראשית עידן ההולוקן<ref name=":0" />.

== פאונה ==
בפארק ניתן למצוא קהילה מגוונת של בעלי חיים מדבריים השכיחים בסהרה, כולל שועלי פנק, צפעיים, נחשי קוברה, תנים ועבדקני הרעמה. מבין העופות הנפוצים בפארק ניתן להבחין בעפרוני מצויץ ובמיני עורב וחובות.

== קישורים חיצוניים ==

* [http://www.onagri.nat.tn/uploads/divers/atlas/PN_Jbil.pdf קטע מתוך "האטלס של האזורים המוגנים בתוניסיה"] 

== הערות שוליים ==

קטגוריה:תוניסיה: פארקים לאומיים
קטגוריה:תוניסיה: גאוגרפיה
ארודי

אֲרוֹדִי (נקרא גם ארוד)<ref name=":12"></ref><ref name=":02">ראו אנציקלופדיה מקראית כרך א</ref> הוא דמות מקראית, בנו השישי של גד ונכדם של יעקב ושל זלפה שפחת לאה. לארודי היו שישה אחים: צפיון, חגי, שוני, אצבון, ערי ואראלי.<ref></ref> למשפחתו של ארודי קראו משפחת הארודי.<ref name=":12" /><ref name=":02" />

== שמו ==
יש הסוברים שפירוש שמו הוא בעל החטוטרת.<ref name=":02" />

== במדרשים ובחז"ל ==
בספר הישר מסופר שאמו של ארודי נקראה עוצית, והיא הייתה אשתו של גד.<ref></ref>

בספר היובלים ארודי נקרא "ארדי".<ref></ref>

יש מדרש האומר שארודי נקרא בשם זה משום שהיה תוקף ומתאכזר לאויביו וצריו כמו ערוד שנושך ומשבר עצם.<ref>ראו תורה שלמה פרשת ויגש</ref>

== הערות שוליים ==

קטגוריה:שבט גד
קטגוריה:יורדי מצרים
אלפא 12 HP

"אלפא 12 HP", בתחרות הסדירה של מודנה, [[23 באפריל 1911]]
אלפא 12 HP (באיטלקית: Alfa 12 HP) היא מכונית פתוחה בסגנון מכונית עידן פליז בתצורת טורפדו – קבריולה, אשר יוצרה על ידי חברת אלפא רומאו האיטלקית (בשנת 1911 חברת "אלפא רומיאו" הייתה קרויה "A.L.F.A.") אשר יוצרה בין השנים 1910–1911.

סך הכול יוצרו 50 יחידות.

==ממאפייני "אלפא 12 HP"==
* בראש פרויקט הייצור עמד "Giuseppe Merosi" .
* דגם פתוח לחלוטין.
* מרכב רכב עם צלעות וקורות רוחב מפלדה בצורת "C"
* 6-4 מושבים (קיימות 2 גרסאות: 4 מושבים, ו-6 מושבים).
* 4 גלגלים סימטריים.
* מערכת היגוי – מימין.
* מערכת הצתה – מגנט במתח גבוה.
* מנוע בנזין.
* מנוע קדמי – אנכי אורכי, בלוק ראשי קבוע ברזל יצוק, גל ארכובה עם שלוש תומכות.
* מנוע הנעה אחורית.
* תיבת הילוכים: ידנית 3 הילוכים.
* מאייד יחיד.
* מצמד: רב-לוחי יבש.
* מתלים: מתלה קדמי: עם סרן קשיח, קפיצי עלים חצי אליפטיים, ללא בולמים / מתלה אחורי: עם סרן קשיח, קפיצי עלים חצי אליפטיים, ללא בולמי זעזועים.
* בלמים קדמיים: נעדרים / אחוריים: תוף עם שליטה באמצעות יד הנהג ובדוושה.
* מחיר היחידה עמד על 9,500 לירה איטלקית (שנת 1910, איטליה).

==מרוצי מכוניות==
"אלפא 12 HP" הייתה האלפא רומיאו הראשונה, ששימשה רשמית במרוצי מכוניות. "אלפא 12 HP" השתתפה בתחרויות הסדירות הראשונה של מודנה בשנת 1911, במירוץ של 1500 ק"מ שנערך במשך שבוע מבלי לבצע התערבויות מכניות במכוניות.

דגם "אלפא 12 HP" הקדים בשבועות אחדים את דגם "ALFA 24 HP" שהשתתף ב- מרוץ סיבולת למרחק ארוך למכוניות ספורט טארגה פלוריו.

==ראו גם==
* אלפא רומיאו

==קישורים חיצוניים==

==הערות שוליים==

קטגוריה:מכוניות קבריולה
קטגוריה:מכוניות מרוץ
12 HP
קטגוריה:דגמי מכוניות שהושקו ב-1910
קטגוריה:כלי רכב איטלקיים
פיטה אמור

פיטה אמור ברסיטל השירה המקסיקנית
גואדלופה תרזה אמור שמידטליין (בספרדית: Guadalupe Teresa Amor Schmidtlein; 30 במאי 1918 – 8 במאי 2000), הידועה בשם העט פיטה אמור (Pita Amor), הייתה משוררת וסופרת מקסיקנית, נחשבת לאחת ממבשרות השחרור המיני של נשים במקסיקו.

== ילדות ונעורים ==
אמור נולדה בשנת 1918 במקסיקו סיטי לקרולינה שמידטליין וגרסיה טרואל (Carolina Schmidtlein y GarcíaTeruel) ולעמנואל אמור סוברוויל (Emmanuel Amor Subervielle). הצעירה מבין שבעה אחים במשפחה שמרנית וקתולית. הוריה נחשבו לחברי האצולה במקסיקו, אולם בתקופת צעירותה של אמור ירדה המשפחה מנכסיה. אמור עברה בין בתי ספר דתיים רבים בילדותה. בגלל סלידתה מסדר ומשמעת היא הורחקה מרובם<ref name=":1" />.

== בגרות ==
אמור תוארה כפרובוקטיבית, מרדנית וחצופה. היא נחשבה ליפה מאוד ועבדה כשחקנית ודוגמנית לציירים בעלי שם כמו דייגו ריברה (Diego Rivera) וראול אנגוויאנו (Raúl Anguiano).<ref name=":0"></ref> היא לא התביישה להתייצב בעירום מול הציירים, מה שהימם את משפחתה וזיכה אותה בכינוי "המוזה ה-11". שערוריותיה החלו בגיל 18 כאשר פיתחה רומן ארוך טווח עם חוסה מדרזו (José Madrazo), איש עסקים עשיר. למרות רומן זה, אמור מעולם לא התמסרה לאיש ולא נישאה, דבר שלא היה מקובל לנשים במקסיקו דאז. בגיל 40 החליטה להביא ילד לבדה, אך הרגישה שאיננה מסוגלת לגדל אותו ולכן העבירה אותו לאחותה. בשנת 1961, כשהיה בן שנתיים, הילד טבע בבריכת שחייה בבית אחותה. מוות זה השפיע על אמור מאוד והוביל להתדרדרות מצבה הנפשי, הזנחת המראה שלה ואשפוזה במחלקות פסיכיאטריות.<ref name=":1"></ref>

== קריירה אומנותית ==
קריירת השירה שלה החלה מאוחר יחסית - בגיל עשרים ושבע לקחה אמור עיפרון גבות ומפית והחלה לכתוב את שירה הראשון yo soi mi casa (אני הבית שלי) שזכה לפרסום רב מאוחר יותר. כתיבתה הושפעה בעיקר מחואנה אינז דה לה קרוז (Juana Inés de la Cruz) ופרנסיסקו דה קוודו והתאפיינה בהיותה תמיד בגוף ראשון ועיסוקה בנושאים מטאפיזיים. אמור כתבה רבות על נושאים כמו פחד, בדידות, ייסורים ואלוהים<ref name=":2"></ref>.

נגד אמור הועלו ביקורות הטוענות כי היא איננה כותבת את שיריה בעצמה בעקבות היותה דוגמנית ושחקנית בעלת יופי קורן, מה שהעלה ספק בעיני המבקרים בנוגע ליכולות הכתיבה שלה: "הם אמרו שלא ייתכן שאישה קלת דעת שכזו כתבה אותם [...] וכי הסונטות שלה היו מושלמות." (אלנה פוניאטובסקה)<ref name=":0" /> בשנות החמישים אמנם החלה הפריצה הגדולה שלה, אך לאחר מותו של בנה התדרדר מצבה, היא כתבה פחות שירים והסתגרה מן העולם לתקופה של כ-10 שנים. בשנות השבעים, חזרה אמור לכתוב שירים והיא השתתפה ברסיטל בו דקלמה שירה מקסיקנית. הופעתה ברסיטל צלחה ואמור חזרה להופיע בעיתונות ובראיונות טלוויזיה.<ref name=":2" />

== מותה ==
למרות הצלחתה בשנות השבעים, חלה התדרדרות נוספת במצבה ובערוב ימיה נותרה אמור אישה חולה, קשישה וכמעט חסרת כל. היא גרה בדירה שחברתה שכרה לה והתפרנסה משירים שהיא כותבת על מפיות. ב-8 במאי 2000, כשהייתה בת 81, נפטרה אמור מדלקת ריאות<ref name=":1" />.

==קישורים חיצוניים==

== הערות שוליים ==

קטגוריה:סופרות מקסיקניות
קטגוריה:משוררות מקסיקניות
קטגוריה:שחקניות מקסיקניות
קטגוריה:דוגמניות מקסיקניות
קטגוריה:מקסיקנים ממוצא ספרדי
קטגוריה:ילידות 1918
קטגוריה:נפטרות ב-2000
קטגוריה:נפטרים ב-2000
אראלי

אַרְאֵלִֽי<ref name=":12"></ref><ref name=":02">ראו אנציקלופדיה מקראית כרך א</ref> הוא דמות מקראית, בנו השביעי והאחרון של גד ונכדם של יעקב ושל זלפה שפחת לאה. לאראלי היו שישה אחים: צפיון, חגי, שוני, אצבון, ערי וארודי.<ref></ref> למשפחתו של אראלי קראו משפחת האראלי.<ref name=":12" /><ref name=":02" />

יש חוקרים הסוברים שאראי הוא אראל דוד, המוזכר בכתובות מישע, שהוא, לפי חוקרים אלוף איש ממשפחת הגדי.<ref name=":02" />

יש מספר הצעות לפירוש השם אראלי. יש חוקרים הסבורים שפירוש שמו הוא אכן הוא אל ויש חוקרים אחרים הסוברים שפירוש שמו הוא "כרוב", סוג של מלאך.<ref name=":02" />

== במדרשים ובחז"ל ==
בספר הישר מסופר שאמו של אראלי נקראה עוצית, והיא הייתה אשתו של גד.<ref></ref>

יכול להיות שיש קשר בין השם אראלי לשם אריאל או אראיל, המגיעים מהשורש ארי.<ref>דעת מקרא על </ref> ויכול להיות שזה שם נרדף לירושלים.<ref>דעת מקרא על </ref>

יש מדרש האומר שאראלי נקרא כך משום שהיו קלין במרוצתן, שנאמר 

== הערות שוליים ==

קטגוריה:שבט גד
קטגוריה:יורדי מצרים
מורן אזולאי

מורן אזולאי (נולדה ב-31 ביולי 1983) היא עיתונאית ומגישת רדיו וטלוויזיה ישראלית. משמשת ככתבת הפוליטית והפרלמנטרית של אתר ynet וידיעות אחרונות, ומגישה בערוץ הכנסת.

==ביוגרפיה==
אזולאי נולדה בקריית שמואל שבחיפה וגדלה בקריית ים. שירתה בצה"ל כמש"קית דוברות בחטיבת דובר צה"ל פיקוד הצפון.

אזולאי היא בעלת תואר ראשון במשפטים מהמרכז האקדמי פרס ברחובות.

נשואה ואם לשניים. מתגוררת בראשון לציון.

==קריירה==
כבר בגיל 16 ב-1999, החלה לעבוד במקומון "ערי המפרץ" באזור הקריות של רשת ידיעות תקשורת, תחילה ככתבת נוער ובהמשך במדורי החדשות.

מיד עם שחרורה מהצבא ב-2004, חזרה לעבוד ב"ערי המפרץ" של "ידיעות תקשורת". בהמשך מילאה מגוון תפקידים ברשת המקומונים של "ידיעות תקשורת", האחרון שבהם כתבת אזור תל אביב ב"ידיעות תל אביב".

במאי 2011, הצטרפה לאתר ynet, שם מונתה לכתבת הפרלמנטרית במקומו של רוני סופר, שפרש לטובת מערך הדוברות של ראש הממשלה נתניהו. בנובמבר 2014, מונתה לשמש במקביל בתפקיד זה גם בידיעות אחרונות לצד יובל קרני, במקום עקיבא נוביק.

בשנת 2013 חשפה שבמד"א סירבו לקבל תרומת דם שביקשה לתרום חברת הכנסת פנינה תמנו שטה, וזאת בשל מוצאה האתיופי. הפרסום עורר סערה וגרר תגובות קשות במערכת הפוליטית, כולל גינוי מצד הנשיא שמעון פרס. בעקבות הפרסום הוקמה ועדה במשרד הבריאות שבחנה את הנושא, ומסקנותיה שאומצו בשנת 2016 שמו קץ לאפליה.

בשנת 2016 נבחרה ברשימת 40 הצעירים המבטיחים של אתר אייס.

בשנת 2018 חשפה מקרה של מעשה מגונה במהלך סיור של חברי מפלגת העבודה, כאשר נגע חבר הכנסת איתן ברושי בישבנה של חברת הכנסת איילת נחמיאס-ורבין..

באוקטובר 2018 החלה לשמש במקביל מגישה בערוץ הכנסת, הגישה את התוכנית "מה היה לנו" לסיכום הכנסת ה-20, ומגישה מחליפה של "בוקר טוב כנסת". בהווה מגישה את התוכנית "עניין אישי", ואת "הזירה המרכזית" לסירוגין עם מזל מועלם.

==קישורים חיצוניים==

* [https://cse.google.com/cse?cx=partner-pub-4207657971126930:9233220909&q=מורן%20אזולאי&oq=מורן%20אזולאי&gs_l=partner-generic.12...27268.28856.0.30463.0.0.0.0.0.0.0.0..0.0.csems%2Cnrl%3D13...0.1588j784050j5...1j4.34.partner-generic..0.0.0. כל הכתבות של מורן אזולאי], באתר "mynet קריות"
*[http://www.ynet.co.il/tags/מורן_אזולאי כל הכתבות של מורן אזולאי], באתר ynet
* [https://www.knesset.tv/tv-shows/24842/ "עניין אישי" בהגשת מורן אזולאי], באתר ערוץ הכנסת
* [https://www.knesset.tv/tv-shows/noon-parliament/ "פרלמנט צהריים"], באתר ערוץ הכנסת
* [https://youtu.be/Pefdimo6u8M "מה היה לנו" תוכנית 1], [https://youtu.be/VK3f0-EfrSQ "מה היה לנו" תוכנית 2], [https://youtu.be/TQVzquXDKxk "מה היה לנו" תוכנית 3], [https://youtu.be/j4sPB0ARUds "מה היה לנו" תוכנית 4], [https://youtu.be/CM4z-NBtG_k "מה היה לנו" תוכנית 5], [https://youtu.be/b5fNCaMGURI "מה היה לנו" תוכנית 6], סיכום הכנסת ה-20 בערוץ הכנסת, עם מורן אזולאי, באתר יוטיוב
* 

==הערות שוליים==

קטגוריה:עיתונאיות כותבות עברית
קטגוריה:סגל ynet
קטגוריה:סגל ידיעות אחרונות
קטגוריה:מגישים בערוץ כנסת
קטגוריה:ראשון לציון: אישים
קטגוריה:חיילי דובר צה"ל
קטגוריה:חיילות דובר צה"ל
קטגוריה:עיתונאים כותבי עברית
קטגוריה:בוגרי המרכז האקדמי פרס
קטגוריה:ישראליות שנולדו ב-1984
קטגוריה:ישראלים שנולדו ב-1984
גוגל פודקאסט

גוגל פודקאסט (באנגלית: Google Podcast) היא אפליקציה (הן לטלפון הנייד כאפליקציית מובייל, והן למחשב כיישומון) המיועדת להאזנה לפודקאסטים, שפותחה על ידי חברת גוגל, ושוחררה למכשירי אנדרואיד ב-18 ביוני 2018.<ref></ref><ref></ref>

בספטמבר 2018 נוספה לה תמיכה של Google Cast .<ref></ref>

בכנס Google I/O 2019, כנס שנתי למפתחים שבו גוגל מכריזה על חומרה, תוכנה ועדכוני תוכנה שונים עבור האפליקציות והשירותים הקיימים שלה, הכריזה החברה על השקת גרסה אינטרנטית של גוגל פודקאסט, המתאימה לאנדרואיד, iOS, ו- Windows.<ref></ref>

בנובמבר 2019 האפליקציה קיבלה עיצוב מחדש באמצעות Material Design.<ref></ref>

ב־12 במאי 2020, גוגל הודיעה שמשתמשים יכולים להעביר את מנויי הפודקאסט שלהם ואת ההיסטוריה מ-Google Play Music לגוגל פודקאסט.<ref></ref>

ב-8 במאי 2024 גוגל הודיעה שהשירות ייסגר וייתמזג עם יוטיוב מיוזיק.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פודקאסטים
קטגוריה:גוגל
קטגוריה:תוכנות פודקאסטינג
קטגוריה:גוגל: תוכנה
דלתא ישראל מותגים

דלתא ישראל מותגים בע"מ, המוכרת גם בשמות המקוצרים דלתא ישראל ודלתא מותגים, היא חברה ציבורית ישראלית העוסקת בעיצוב, שיווק ומכירה של מוצרי טקסטיל (הלבשה תחתונה, פיג'מות, גרביים, בגדי ספורט ובגדי ילדים) תחת המותגים "Delta" ו"fix", ברשת של כמאתיים חנויות בישראל ושני אתרי אי-קומרס, וכן באמצעות רשתות שיווק אחרות וחנויות פרטיות. מנכ"לית החברה היא ענת בוגנר.

החברה הוקמה ב-7 בספטמבר 2020 על ידי החברה האם, דלתא גליל תעשיות בע"מ. אל החברה הועברה פעילות "דלתא ישראל" של החברה האם. במרץ 2021 נרשמו מניות החברה למסחר בבורסה לניירות ערך בתל אביב, לאחר ש-20% מהן הונפקו למשקיעים מוסדיים.

מרבית מוצרי החברה מיוצרים על ידי ספקים במזרח הרחוק. מתוך 201 החנויות של הרשת (בפברואר 2021), 161 מופעלות על ידי החברה ו-40 על ידי מפעילים חיצוניים. מוצרי החברה נמכרים גם לרשתות קמעונאיות גדולות כגון המשביר החדש לצרכן ו-H&O, ולכאלף חנויות פרטיות. החברה עוסקת גם בניהול הייצור של מותגים פרטיים לפי דרישת הלקוח, כגון מותג "LIFE" של רשת סופר פארם.

בדצמבר 2020 הועסקו בחברה 885 עובדים, מתוכם 208 עובדים של קבלני כוח אדם.

==קישורים חיצוניים==
* 
* 
* [https://mayafiles.tase.co.il/rpdf/1354001-1355000/P1354127-00.pdf תשקיף דלתא ישראל מותגים בע"מ], באתר "מאיה", 25 בפברואר 2021

* 

==הערות שוליים==

קטגוריה:רשתות שיווק בישראל
קטגוריה:קיסריה: חברות
קטגוריה:חברות הנסחרות בבורסה לניירות ערך בתל אביב
קטגוריה:רשתות אופנה
קטגוריה:ישראל: חברות שהוקמו ב-2020
גייל טלשיר

גייל טלשיר (נולדה ב-22 במרץ 1968) היא חוקרת מדע המדינה ומרצה בכירה בחוג למדע המדינה באוניברסיטה העברית בירושלים, המתמחה בחקר אידאולוגיות פוליטיות ומשבר הדמוקרטיה.

== ביוגרפיה ==
טלשיר נולדה ב-22 במרץ 1968 בירושלים לפרופסור דוד טלשיר ולפרופסור צפורה טלשיר ולמדה בבית הספר התיכון על שם מיי בויאר. שירתה בצה"ל כמורה חיילת בבית ספר שדה מעגן מיכאל.

למדה לתואר ראשון בפילוסופיה ובמדע המדינה באוניברסיטה העברית בירושלים, ומשם המשיכה למסלול ישיר לדוקטורט בהנחייתו של פרופסור מייקל פרידן באוניברסיטת אוקספורד, שם למדה בשנים 1993–1997. עבודת הדוקטורט שלה עסקה בצמיחת תנועות ירוקות.

בשנת 1998 התקבלה לתפקיד מרצה בחוג למדע המדינה באוניברסיטה העברית בירושלים. בשנת 2001 נבחרה לתפקיד ראש מגמת חינוך אזרחי ודמוקרטיה בחוג. בשנת 2004 מונתה למרצה בכירה. בשנת 2007 מונתה לראש תוכנית המנהלים בבית הספר פדרמן למדיניות ציבורית. במסגרת תפקיד זה הקימה את המרכז להכשרת בכירים, שכלל תוכנית לתואר שני במדיניות ציבורית לבכירים בשירות המדינה שהוכנה בשיתוף עם נציבות שירות המדינה. בשנת 2013 הובילה תוכנית להכשרת ראשי ערים שנבחרו לקדנציה ראשונה. בשנת 2016 עמדה בראש "תוכנית הנשיא למובילות אקדמית" שיזם נשיא האוניברסיטה העברית, פרופסור מנחם בן-ששון.

לטלשיר בן אחד, והיא חיה בזוגיות עם העיתונאי דני זקן. מתגוררת במעלה החמישה.

== מחקר אקדמי ==
מחקרה האקדמי של טלשיר מתמקד באידאולוגיות פוליטיות, במתח בין תיאוריה ומעשה פוליטי, בין המערכת המפלגתית והחברה האזרחית, בין הדרג הנבחר והדרג המקצועי. מחקריה מתבוננים על הזירה הפוליטית כמאבקים על ערכים והשקפות עולם. בעשור השני של המאה ה-21 עסק מחקרה העיקרי באידאולוגיה של ממשלת ישראל בתקופת בנימין נתניהו.

עבודת הדוקטורט של טלשיר עסקה בהתפתחות תנועות סביבתניות, ובחנה האם מדובר באידאולוגיה חדשה או בהסתעפות של אידאולוגיות קיימות, וספציפית של השמאל החדש. בשנת 2002 פרסמה את הספר "The Political Ideology of Green Parties", העוסק במפלגה הירוקה בגרמניה ובמפלגה הירוקה בממלכה המאוחדת.

במסגרת "תוכנית הנשיא למובילות אקדמית" ערכה, יחד עם פרופסור ישראל כ"ץ, את קובץ המאמרים "מגדלור או מגדל שן?", העוסק בתהליכים בעולם האקדמיה בישראל.

בשנת 2017 הקימה קבוצת מחקר בנושא "הון אנושי בדמוקרטיה" במסגרת תוכנית 2048 של מרכז שאשא למחקרים אסטרטגיים, וב-2018 הקימה את קבוצת מחקר בנושא "משילות ודמוקרטיה" באותה המסגרת.

== פרסומים ==
=== ספרים ===

* גייל טלשיר וישראל כ"ץ (עורכים), מגדלור או מגדל שן? השכלה גבוהה בישראל, רסלינג, 2019.
* גייל טלשיר, משילות או דמוקרטיה?, רסלינג, 2020.

=== מאמרים ===

* 
* 
* גייל טלשיר ורון צור, [https://www.idi.org.il/books/5016 השירות הציבורי מחשב מסלול מחדש]

== קישורים חיצוניים ==
* 
* 

== הערות שוליים ==

קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:סגל האוניברסיטה העברית בירושלים: מדע המדינה
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת אוקספורד
קטגוריה:בעלי תואר דוקטור מאוניברסיטת אוקספורד
קטגוריה:מעלה החמישה: אישים
קטגוריה:ישראליות שנולדו ב-1968
קטגוריה:ישראלים שנולדו ב-1968
הר מרטין (אלסקה)

מפה המציגה את הרי געש של [[חצי האי אלסקה. הר מרטין מצוי בפינה הימנית העליונה של המפה.]]
הר מרטין (באנגלית: Mount Martin) הוא הר געש שכבתי רדום, הממוקם ברכס האלאוטי בחצי האי אלסקה, במדינת אלסקה שבארצות הברית.

ההר ממוקם בשטח הפארק הלאומי קטמיי.

גובהו של ההר 1,863 מטרים מעל פני הים.

ההר מתנשא לגובה של 420 מטרים מעל הרכס שסביבו.

בראש ההר מכתש געשי (קלדרה), שקוטרו 300 מטרים. המכתש אינו מלא בקרח, בשל חום גיאותרמי, ומצוי בו אגם מכתש חומצי.

בדופנו הדרום-מזרחי של המכתש מצויה פרצה.

== היסטוריה ==
=== מקור השם ===

ההר נקרא על שמו של ג'ורג' סי. מרטין (George C. Martin), שהיה הראשון שחקר את "עמק עשרת אלפי תימרות העשן" (Valley of Ten Thousand Smokes), לאחר התפרצות הר הגעש נוברפטה שאירעה בשנת 1912.

=== פעילות געשית ===

בין השנים 1911–1913 נצפו מעל ההר ענני עשן או אדים.

בשנת 1995 נצפו תמרות עשן מעל ההר.

בינואר 2006 אירעו מספר רעידות אדמה בסמוך להר, וענן עשן התנשא לגובה של קילומטר מעל ההר.

== לקריאה נוספת ==

<div class="mw-content-ltr">• edited by Karen D. Kelley, L. P. Gough, [https://books.google.co.il/books?id=qeBjc1WP2JQC&pg=PA37&lpg=PA37&dq=%22Mount+Martin%22+Alaska&source=bl&ots=tt0X_qVNak&sig=ACfU3U0JSkaHVMfcpGNTw1qRbTpoNUqZZQ&hl=en&sa=X&ved=2ahUKEwjE5d32oIrvAhV5VBUIHc_5BAc4PBDoATACegQIBBAD#v=onepage&q=%22Mount%20Martin%22%20Alaska&f=false Geologic Studies in Alaska by the U.S. Geological Survey, 1998, Issue 1615], P 37</div>

<div class="mw-content-ltr">• T. Lopez, F. Tassi, A. Aiuppa, B. Galle, A.L. Rizzo, J. Fiebig, F. Capecchiacci, G. Giudice, S. Caliro, G. Tamburello, [https://www.sciencedirect.com/science/article/abs/pii/S0377027317302238 Geochemical constraints on volatile sources and subsurface conditions at Mount Martin, Mount Mageik, and Trident Volcanoes, Katmai Volcanic Cluster, Alaska], Journal of Volcanology and Geothermal Research, Volume 347, 2017, Pages 64-81, ISSN 0377-0273, https://doi.org/10.1016/j.jvolgeores.2017.09.001</div>

== קישורים חיצוניים ==

* [https://volcano.si.edu/volcano.cfm?vn=312140 הר מרטין] באתר מכון הסמית'סוניאן
* [https://peakbagger.com/peak.aspx?pid=395 הר מרטין] באתר peakbagger
* [https://www.volcanodiscovery.com/martin.html הר מרטין] באתר volcanodiscovery - פירוט פעילות טקטונית בשנים האחרונות
* [https://www.nps.gov/subjects/alaskaparkscience/upload/APS-11-1.pdf הרי הגעש בפארק הלאומי קטמיי] באתר שירות הפארקים הלאומיים של ארצות הברית
* [https://peakvisor.com/peak/mount-martin.html תרשים הנוף הנשקף מהר מרטין] באתר peakvisor
** [https://peakvisor.com/3d-map/peak/mount-martin.html מפה טופוגרפית תלת־ממדית של הר מרטין]
* [https://www.gaiagps.com/hike/poi/united-states/alaska/katmai-national-park-and-preserve/mount-martin/ מיקום הר מרטין בשטח הפארק הלאומי קטמיי]
* [https://www.mountain-forecast.com/peaks/Mount-Martin/forecasts/1860 תחזית מזג אוויר עדכנית ארוכת טווח עבור הר מרטין (לפי גבהים)]

== הערות שוליים ==

מרטין
מרטין
מרטין
מרטין
מרטין
מרטין
חוף גרהאם

מפת מיקום חוף גרהאם בחצי האי האנטארקטי
חוף גרהאם (באנגלית: Graham Coast) הוא אזור חוף המהווה חלק מהחוף המערבי של ארץ גרהאם, בחצי האי האנטארקטי, שבאנטארקטיקה.

אורכו של החוף 172 קילומטרים.

החוף משתרע בין כף בלו שמדרום-מערב לחוף, לכך רנאר שמצפון-מזרח לחוף(המהווה את הקצה של חצי האי קייב).

== היסטוריה ==
=== גילוי ומיפוי החוף ===

ג'ון ביסקו גילה את חוף ארץ גרהאם בהפלגת החקר שערך ב-17 בפברואר - 18 בפברואר 1832, ביסקו מיפה לראשונה את החוף ב-21 בפברואר 1832. ביסקו היה הראשון שהבין שחצי האי האנטארקטי הוא חלק מאנטארקטיקה.

החוף נסקר על ידי המשלחת הבריטית אל ארץ גרהאם באוגוסט - ספטמבר 1935, בפיקודו של ג'ון רידוך ריימיל.

החוף מופה באופן מדויק על ידי סוקרים בריטיים בין השנים 1971–1976.

החוף צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

=== מקור השם ===

ביסקו נתן לאזור כולו, ובפרט לחוף, את שמו.

החוף (והארץ) נקראים על שם סר ג'יימס גרהאם, שהיה הלורד האדמירליות הראשון, בעת חקירת האזור על ידי בריסקו.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PR6&lpg=PR6&dq=%22Graham+Coast%22&source=bl&ots=h8nsD0bj0Z&sig=ACfU3U37iuNXmM4CMFc4zHocjdFeQMSaOw&hl=en&sa=X&ved=2ahUKEwiu1LC8hK3vAhVFCewKHRNPBQM4ChDoATAJegQICRAD#v=onepage&q=%22Graham%20Coast%22&f=false Sailing Directions for Antarctica: Including the Off-lying Islands South of Latitude 60°], PP 139 - 143</div>

<div class="mw-content-ltr">• Curtis, R.. 1966, [http://nora.nerc.ac.uk/id/eprint/509259/ The petrology of the Graham Coast, Graham Land], Cambridge, British Antarctic Survey, 51pp. (British Antarctic Survey Scientific Reports, 50)</div>

<div class="mw-content-ltr">• Loisel, J., Yu, Z., Beilman, D.W. et al., [https://www.nature.com/articles/s41598-017-12479-0 Peatland Ecosystem Processes in the Maritime Antarctic During Warm Climates], Sci Rep 7, 12344 (2017). https://doi.org/10.1038/s41598-017-12479-0</div>

<div class="mw-content-ltr">• Conor J. Ryan, B.A, [https://cris.brighton.ac.uk/ws/portalfiles/portal/4757363/Binder1.pdf Mesozoic to Cenozoic igneous rocks from Northwestern Graham Land: constraints on the tectonomagmatic evolution of the Antarctic Peninsula], The University of Brighton in collaboration with the Natural History Museum of London </div>

<div class="mw-content-ltr">• P. G. MOTT, [https://www.asprs.org/wp-content/uploads/pers/1958journal/jun/1958_jun_415-427.pdf Aerial Survey of Graham Land], The Falkland Islands & Dependencies Aerial Survey Expedition 1955-57</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:5922 חוף גרהאם] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109086 חוף גרהאם] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5568&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף גרהאם] באתר הגאזט האנטארקטי המשווה SCAR של ממשלת אוסטרליה

== הערות שוליים ==

*
גרהאם
פונקציית גימל

במתמטיקה ובפרט בתורת הקבוצות, פונקציית גימל היא פונקציה המסומנת באות העברית ג, אשר פועלת על מספרים מונים, ומוגדרת על פי הנוסחה:

<math>\gimel(\kappa)=\kappa^{\mathrm{cf}(\kappa)}</math>

כאשר <math>\mathrm{cf}(\kappa)</math> היא הקופינליות של <math>\kappa</math>.

==תכונות של פונקציית גימל==
ממשפט קניג נובע כי <math>\kappa<\gimel(\kappa)</math>: תהי <math>|I|=\mathrm{cf}(\kappa)</math> ולכן לכל <math>i\in I</math> מותאם מספר מונה <math>\lambda_i<\kappa</math> כך ש- <math>\sum_{i\in I}\lambda_i=\kappa</math>. ממשפט קניג נקבל <math>\kappa=\sum_{i\in I}\lambda_i<\prod_{i\in I}\kappa=\kappa^{|I|}=\kappa^{\mathrm{cf}(\kappa)}</math>.

אם <math>\kappa</math> הוא מונה סדיר, אז <math>\gimel(\kappa)=2^\kappa</math>.

==השערת גימל==
השערת גימל היא ההשערה לפיה <math>\gimel(\kappa)=\max\{2^{\mathrm{cf}(\kappa)},\kappa^+\}</math> כאשר <math>\kappa^+</math> הוא העוקב של <math>\kappa</math>.
==ראו גם==
* אלף אפס
* ב (מתמטיקה)
* קופינליות

==קישורים חיצוניים==
* ל. בוקובסקי, [https://hdl.handle.net/10338.dmlcz%2F105009 בעיית הרצף וחזקות של אל"פים] 

קטגוריה:מונים
Drunk (And I Don't Wanna Go Home)

(בעברית: שיכורה (ואני לא רוצה לחזור הביתה)) הוא סינגל שהוקלט על ידי הזמרת האמריקאית אל קינג, ביחד עם הזמרת-יוצרת האמריקאית מירנדה למברט.<ref name=":0"></ref> השיר יצא לאור ב-26 בפברואר 2021, על ידי חברת התקליטים RCA רקורדס, כסינגל שלא מתוך אלבום.<ref name=":0" />

השיר קיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.

== רקע וכתיבה ==
השיר נכתב על ידי מרטין ג'ונסון והופק על ידי ג'ונסון ביחד עם ברנדון.<ref name=":0" /> השיר כשמו, עוסק בשכרות ובחתונה. בתחילת השיר, מדברות אל קינג ומירנדה למברט על הכסף ובהמשך, מדברות על כך שהצרות מקיפות אותן.<ref name=":0" /> ברולינג סטון סקרו את השיר באופן מקיף, תוך שהייתה התייחסות גם לווידאו קליפ הרשמי שלו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== ביקורות ==
בחודש יוני 2021 דירג בילבורד את גרסת הרמיקס במקום ה-26 ברשימת "50 השירים הטובים ביותר בשנת 2021 עד כה".<ref></ref>

== וידאו קליפ ==
הווידאו קליפ הרשמי של השיר פורסם בשידור חי בערוץ היוטיוב של אל קינג ב-26 בפברואר 2021, ביום צאתו כסינגל.<ref name=":1"></ref> בתחילת הקליפ, ניתן לראות את קינג ולמברט רוקדות על במה כשהן לבושות בחליפות. לאורכו של הקליפ, ניתן לראות את קינג לובשת שמלת כלה בצבע לבן, תוך שהיא מעשנת סיגריה.<ref name=":1" />

נכון למרץ 2021, מונה הצפיות של הקליפ עומד על למעלה מ-1.1 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 בפברואר 2021
|הזרמת מוזיקה • הורדה דיגיטלית
| rowspan="3" |RCA
|style="text-align:center;"|<ref name=":0" />
|-
! rowspan="2" |ארצות הברית
|8 במרץ 2021
|רדיו להיטים עכשוויים
|style="text-align:center;"|<ref></ref>
|-
|14 ביוני 2021
|רדיו קאנטרי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אל קינג
קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי מרטין ג'ונסון
קטגוריה:שירים על אלכוהול
קטגוריה:סינגלים בהוצאת RCA רקורדס
Settling Down

Settling Down (בעברית: לְהִרָגַע) הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, Wildcard.<ref name=":0"></ref> השיר יצא לאור ב-21 בספטמבר 2020, על ידי חברת התקליטים RCA נאשוויל, כסינגל השלישי מתוך האלבום.<ref name=":0" />

השיר הגיע למקום הרביעי במצעד השירים מתחת להוט 100.<ref></ref>

== רקע וכתיבה ==
השיר נכתב על ידי מירנדה למברט, לוק דיק ונטלי המבי והופק על ידי ג'יי ג'ויס,<ref name=":0" /> שהפיק עבורה גם את הסינגל הקודם שלה "Bluebird".<ref></ref> למברט חיברה את מילות השיר תוך כדי שיחה עם נהג האוטובוס שלה, בעת שדיברה איתו על יחסיה עם ברנדן מקלופלין.<ref name=":1"></ref> המטרה של כתיבת השיר הייתה לבטא את מערכת היחסים ביניהם.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking", "New Strings" ו-"Famous in a Small Town".<ref></ref> הוא הופץ לראשונה ב-21 באוקטובר 2020, כמה חודשים לאחר יציאתו כסינגל מתוך Wildcard.<ref name=":2"></ref>

נכון למרץ 2021, מונה הצפיות של הקליפ עומד על למעלה מ-4.6 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 בספטמבר 2020
|הזרמת מוזיקה • הורדה דיגיטלית
|RCA נאשוויל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2020
קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי מירנדה למברט
קטגוריה:שירים שנכתבו על ידי נטלי המבי
קטגוריה:שירים שהופקו על ידי ג'יי ג'ויס
קטגוריה:וידאו קליפים שבוימו על ידי טריי פנג'וי
Bluebird

Bluebird (בעברית: ציפור כחולה) הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, Wildcard.<ref name=":1"></ref> השיר יצא לאור ב-9 בדצמבר 2019, על ידי חברת התקליטים RCA נאשוויל, כסינגל השני מתוך האלבום.<ref name=":1" />

השיר הגיע למקום ה-26 במצעד הבילבורד הוט 100.<ref></ref>

== רקע וכתיבה ==
השיר נכתב על ידי מירנדה למברט, לוק דיק ונטלי המבי והופק על ידי ג'יי ג'ויס,<ref name=":1" /> שהפיק עבורה גם את הסינגל הקודם שלה "It All Comes Out in the Wash".<ref></ref> כותבי השיר תיארו אותו כ"מיוחד", באומרם ש"יש בו תקווה וגם חושך. החיים נותנים לך לימונים, וצריך לעשות מהם לימונדה. ללא הבעיות, לא היינו לומדים להסתדר ולהמשיך הלאה".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.<ref></ref>

== וידאו קליפ ==
הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking", "New Strings" ו-"Famous in a Small Town".<ref></ref><ref name=":2"></ref> הוא הופץ לראשונה ב-20 במרץ 2020, כמה חודשים לאחר יציאתו כסינגל מתוך Wildcard.<ref name=":2" /> לאורכו, ניתן לראות את למברט לבושה כציפור כחולה, תוך שהיא לכודה בכלוב.<ref name=":3"></ref>

נכון למרץ 2021, מונה הצפיות של הקליפ עומד על למעלה מ-13 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 בדצמבר 2019
|הזרמת מוזיקה • הורדה דיגיטלית
|RCA נאשוויל
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי מירנדה למברט
קטגוריה:שירים שנכתבו על ידי נטלי המבי
קטגוריה:שירים שהופקו על ידי ג'יי ג'ויס
קטגוריה:וידאו קליפים שבוימו על ידי טריי פנג'וי
לודוביקה סימנוביץ'

סופי לודוביקה סימנוביץ (בגרמנית: Sophie Ludovike Simanowiz; 21 בפברואר 1759 – 3 בספטמבר 1827) הייתה ציירת פורטרטים גרמנית בסגנון קלאסי.<ref>Gertrud Fiege: Ludovike Simanowiz. Eine schwäbische Malerin zwischen Revolution und Restauration (exhibition catalog). Deutsche Schillergesellschaft, 1991 </ref>

== ביוגרפיה ==
אביה היה חובש צבאי ואמה הייתה בתו של רוקח. היא נולדה בצריף בו הועסק אביה. בשנת 1762 עברה משפחתה לרודוויגסבורג, שם גדלה עם פרידריך שילר ואחיותיו.<ref>Wintterlin (1892), "Simanowiz, Kunigunde Sophie Ludovike", Allgemeine Deutsche Biographie (ADB) (in German), 34, Leipzig: Duncker & Humblot, pp. 344–346</ref> כריסטופין, שהייתה הראשונה שזיהתה את כישרונו של פרידריך, הפכה לחברה שלה לאורך החיים.

משפחתה העריכה את כישרונה האמנותי ועשתה כל מאמץ לקדם את הקריירה שלה. האקדמיה הדוכסית בלודוויגסבורג ובית הספר בשטוטגרט לא קיבלו נשים, אך בשנת 1776 הסכים פרופסור בקרלסשול, ניקולה גויבל, להעביר לה שיעורים פרטיים.

בשנת 1787, בתמיכתם הכספית של הדוכס קרל השני אויגן ופילגשו פרנציסקה פון הוהנהיים, היא הצליחה לנסוע לפריז וללמוד אצל המיניאטוריסט אנטואן וסטייה. היא נשארה כמעט שנתיים, ואז קיבלה משימה לצייר דיוקנאות עבור הדוכס פרידריך אויגן, אחיו של קרל, במומפלגארד (בהווה מונבליארד). דיוקנאות אלה מעולם לא הושלמו, כאשר היא חזרה לשטוטגרט בשנת 1789 כדי להתחתן עם סגן פרנץ סימנוביץ', בן כיתה ותיק של שילר, שהיה ארוסה מאז 1786.

ממכתביה מאותה תקופה עולה כי היא התגעגעה לפריז, ולמרות התנאים המעורערים שנוצרו בזמן המהפכה, היא ניצלה את ההזדמנות לחזור כאשר בעלה הקצין הוזעק להתייצב שם. כשהגיעה לשם, היא הצליחה להתארח אצל חברה ותיקה משטוטגרט, זמרת האופרה, הלנה בלטי, שנישאה למרקיז.

בשנת 1792, מצבה נעשה רעוע כאשר מארחיה עברו חיפוש מצד אוהדי המונרכיסטים ונאלצו לברוח לאחוזתם בספרד. סימנוביץ' נותרה מאחור. בתחילת 1793, חברתה עזרה לה לברוח לנורמנדי שם קיבלה דרכון לצאת מצרפת. כשהגיעה לשטרסבורג, היא הייתה חולה מאוד ובילתה שישה שבועות במיטה, מטופלת על ידי חברים.

כשחזרה ללודוויגסבורג, היא התחילה לצייר דיוקנאות של משפחת שילר. דיוקנאותיהם של פרידריך ורעייתו שרלוט נעשו בזמן שהייתה בולנשטיין.

בשנת 1798 הועבר בעלה, לשטוטגרט והיא הצטרפה אליו לשם. בשנה שלאחר מכן הוא לקה בשבץ ששיתק את רגליו. היא הפכה למטפלת שלו בעשרים ושמונה השנים הבאות. בשנת 1812 הם חזרו ללודוויגסבורג. אחיה הבכור, פרידריך, היה כומר בארדמנהאוזן הסמוכה ולעיתים קרובות הם היו משתתפים שם בפגישות פוליטיות כדי להביע סולידריות עם אלה שנלחמו בנפוליאון.

פרנץ נפטר ביוני 1827 והיא נפטרה כמה חודשים לאחר מכן.

היא השלימה כ-100 דיוקנאות (אף אחד לא חתום), רובם באוספים פרטיים. יש לה אנדרטה במוזיאון העירוני של שורנדורף. אחד האחיינים שלה היה המדען הידוע, קרל רייכנבאך.

== גלריה ==
<gallery mode="packed" heights="180">
File:1826 auguste von vellnagel 03.JPG

File:Charlotte von Lengefeld - Simanowiz.jpg

File:Elisabeth-Dorothea-Schiller.jpg

File:Friedrich Schiller by Ludovike Simanowiz.jpg

File:Selbstportrait mit Regine Vossler.jpg

 </gallery>
== קישורים חיצוניים ==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1759
קטגוריה:נפטרות ב-1827
It All Comes Out in the Wash

It All Comes Out in the Wash (בעברית: הכל יוצא בכביסה) הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, Wildcard.<ref name=":0"></ref> השיר יצא לאור ב-18 ביולי 2019, על ידי חברת התקליטים RCA נאשוויל, כסינגל הראשון והפותח מתוך האלבום.<ref name=":0" />

השיר הגיע למקום ה-70 במצעד הבילבורד הוט 100.<ref></ref>

== רקע וכתיבה ==
השיר נכתב על ידי מירנדה למברט, הילרי לינדזי, לורי מק'קנה וליז רוז והופק על ידי ג'יי ג'ויס,<ref name=":0" /> שהפיק עבורה גם את הסינגל הבא שלה "Bluebird".<ref></ref> כותבי השיר תיארו אותו כ"מיוחד", באומרם ש"יש בו תקווה וגם חושך. החיים נותנים לך לימונים, וצריך לעשות מהם לימונדה. ללא הבעיות, לא היינו לומדים להסתדר ולהמשיך הלאה".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.<ref></ref>

== וידאו קליפ ==
הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking", "New Strings" ו-"Famous in a Small Town".<ref></ref><ref name=":2"></ref><ref></ref> הוא הופץ לראשונה ב-29 באוגוסט 2019, חודש לפני יציאתו כסינגל מתוך Wildcard.<ref name=":1"></ref> בתחילת הקליפ, ניתן לראות את למברט בתוך ג'יפ.<ref name=":1" />

נכון למרץ 2021, מונה הצפיות של הקליפ עומד על למעלה מ-9 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|18 ביולי 2019
|הזרמת מוזיקה • הורדה דיגיטלית
|RCA נאשוויל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי לורי מק'קנה
קטגוריה:שירים שנכתבו על ידי ליז רוז
קטגוריה:שירים שנכתבו על ידי מירנדה למברט
קטגוריה:שירים שהופקו על ידי ג'יי ג'ויס
קטגוריה:וידאו קליפים שבוימו על ידי טריי פנג'וי
Sacrifice (שיר של ביבי רקסה)

"Sacrifice" (בעברית: "לְהַקְרִיב" או "קורבן") הוא סינגל שהוקלט על ידי הזמרת-יוצרת האמריקאית ביבי רקסה.<ref name=":0"></ref> השיר יצא לאור ב-5 במרץ 2021, על ידי חברת התקליטים וורנר רקורדס, כסינגל שני מתוך האלבום השני שלה Better Mistakes.<ref name=":0" /> השיר יצא כמה שבועות לאחר צאת הרמיקס של "Baby, I'm Jealous", בו התארחה זמרת הרגאטון נאטי נטשה.<ref></ref>

==רקע וכתיבה==
השיר נכתב על ידי ביבי רקסה, פאבלו באומן, לוסט-בוי ובארנס והופק על ידי בארנס גם כן.<ref></ref> על השיר דיברה רקסה לראשונה בטוויטר באמצעות סדרת ציוצים שפרסמה אודות הכותבים והמפיקים שלו.<ref name=":0" /> כמו כן, פרסמה ציוץ בו כתבה "אני אתן להומוסקסואלים את כל מה שהם רוצים בשיר האחד הזה".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממאה מיליון השמעות.<ref></ref>

== ביקורת ==
"Sacrifice" קיבל ביקורות חיוביות כאשר יצא. ברולינג סטון פרסמו אודותיו ביקורת מקיפה, תוך שנכתב שם כי "העיצוב החדש והמפתה של הקליפ החדש שלה (שלדברי רקסה הוא שיר הדאנס היחיד באלבומה הקרוב), מתייחס לתשומת הלב הדרושה כדי לטפח מערכת יחסים ובעל אזכורים לסרטים משנות התשעים כמו "בלייד" וזיכיון מטריקס".<ref></ref>

באתרי אינטרנט וכתבי עת שונים, תואר השיר כ"קליט", תוך שסקרו גם את הווידאו קליפ הרשמי שלו שיצא באותה העת.<ref></ref><ref></ref><ref></ref>

== וידאו קליפ ==
הטריילר הרשמי של הווידאו קליפ של "Sacrifice" פורסם בערוץ היוטיוב של ביבי רקסה ב-2 במרץ 2021.<ref name=":1"></ref> ב-5 במרץ, שודר בערוצה סרטון באורך 14 דקות, במהלכו דיברו על הקליפ ועל השיר עצמו.<ref></ref> בהמשך, הועלה הקליפ בשידור חי, ובו ניתן לראות את רקסה מכוסה בדם, מענה גבר בחדר סגור ואוכלת בשר של אדם לכאורה.<ref name=":2"></ref>

בשעות בודדות, צבר הקליפ למעלה מ-275 אלף צפיות.<ref name=":2" /> מעבר לכך, נצפה הטריילר שלו בלמעלה מ-130 אלף פעמים.<ref name=":1" />

== מיקומי שיא ==

== היסטוריית יציאות לאור ==
{| class="wikitable plainrowheaders" border="1"
! scope="col" |מדינה
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |מקור
|-
!rowspan="3" |עולם
|5 במרץ 2021
|rowspan="3" |הורדה דיגיטלית • הזרמת מוזיקה
|מקורית
|rowspan="3" |האחים וורנר
|style="text-align:center;"|<ref></ref>
|-
|6 באפריל 2021
|רמיקס של Niiko x Swae
|style="text-align:center;"|<ref></ref>
|-
|9 באפריל 2021
|רמיקס של גורגון סיטי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי פבלו באומן
קטגוריה:סינגלים בהוצאת וורנר רקורדס
יוזף קרל שטילר

יוזף קרל שטילר (בגרמנית: Joseph Karl Stieler ; 1 בנובמבר 1781 – 9 באפריל 1858) היה צייר גרמני. משנת 1820 ועד 1855 עבד כצייר החצר של מלכי בוואריה. הוא ידוע בזכות הדיוקנאות הנאו-קלאסיציזם שלו, במיוחד בגלריית ארמון נימפנבורג במינכן.<ref></ref>

== ביוגרפיה ==
נולד בעיר מיינץ למשפחה ותיקה של חרטים, ויוצרי כלים. הוא קיבל הכשרה אמנותית מאביו, אוגוסט פרידריך שטילר (1736–1789). לאחר מותו המוקדם של אביו, השלים יוזף קרל באופן אוטודידקטי את חניכותו והחל את דרכו כצייר מיניאטורות, שהיו יותר ויותר מבוקשות על ידי חוגים בורגניים. לאחר שמיינץ נכבשה על ידי חיילים מהפכניים צרפתיים בשנת 1792, נדד שטילר בעקבות בית המלוכה המגורש של הנסיך-ארכיבישוף פרידריך קרל יוזף פון ארטל לאשפנבורג. כאן נפגש עם הארכיבישוף מאוחר יותר קרל תיאודור אנטון מריה פון דלברג, שהפך לפטרון החשוב ביותר שלו.

בין השנים 1802 עד 1805 למד באקדמיה לאמנויות יפות בווינה בכיתת המאסטר של היינריך פוגר. סגנון הדיוקנאות של שטילר עוצב במיוחד במהלך עבודתו באטלייה הפריזאית של פרנסואה ג'רארד, תלמידו של ז'אק-לואי דייוויד. בשנת 1808 הוא ביסס את עצמו כצייר דיוקנאות עצמאי בעיר פרנקפורט ובשנת 1810 נסע לאיטליה. משנת 1812 עבד בחצרו של המלך מקסימיליאן הראשון מבוואריה.<ref></ref>

בשנת 1816 נסע שוב לווינה כדי לצייר את דיוקנו של הקיסר מאוסטריה. בין פברואר לאפריל 1820 הוא עבד על דיוקנו של לודוויג ואן בטהובן, שהוא כנראה הציור הידוע ביותר של המלחין. בשנת 1847 הוא צייר גם את דיוקנה של לולה מונטז, שהרומן שלה עם המלך לודוויג הראשון מבוואריה הביא להתפטרותו של המלך בשנה שלאחר מכן.

שטילר פרש בשנת 1855 ועבר לגור בביתו הכפרי .

הוא נפטר במינכן שלוש שנים לאחר מכן. בנו קרל שטילר (1842–1885) הפך לסופר ידוע.

== יצירה ==
שטילר עבד בעיקר בשירות בית המלוכה בבוואריה. הדמויות המצוירים בשלוס נימפנבורג, הוזמנו על ידי המלך לודוויג הראשון מבוואריה. שטילר צייר את דיוקנותיהם של יוהאן וולפגנג פון גתה, פרידריך וילהלם יוזף פון שלינג, יוהאן לודוויג טייק ואלכסנדר פון הומבולדט.

המאפיין הבולט ביותר בדיוקנאות של שטילר הוא ההתמקדות המוחלטת שלו בישיבה. תוספות דקורטיביות נותרות בחוץ, ואין שום דבר שמסיח את מבטו של הצופה. שטילר השיג את הריכוז הזה באמצעות ניגודיות אור-כהה מכוון, שמעל לכל מדגישה במדויק את תווי הפנים האופיינים.

== גלריה ==
<gallery mode="packed" heights="180">
File:Stieler Joseph C. - Portrait of Othon as a young man - Google Art Project.jpg|המלך אוטו הראשון מיוון

File:Beethoven.jpg|לודוויג בטהובן
קובץ:Joseph Karl Stieler - Portrait of Madame Mère de l'Empereur (Maria Laetitia Ramolino Bonaparte, 1750 - 1836).jpg|דיוקן של אמו של נפוליאון, לטיסיה רמולינו, 1811
File:Therese of Saxe-Hildburghausen, by Joseph Stieler.jpg|המלכה תרזה מבוואריה

File:AvHumboldt.jpg|אלכסנדר פון הומבולט

File:Goethe (Stieler 1828).jpg|יוהאן גתה

File:Joseph Karl Stieler - Portrait of the youngest daughters of Maximilian I of Bavaria (Sophie, Marie, and Ludovika).jpg|בנות מקסימליאן מלך בוואריה
 </gallery>

== קישורים חיצוניים ==

* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1781
קטגוריה:גרמנים שנפטרו ב-1858
אורן לונג

אורן את'לבירט לונג (באנגלית: Oren Ethelbirt Long; 4 במרץ 1889 – 6 במאי 1965) היה פוליטיקאי אמריקאי, שכיהן כמושל הטריטוריאלי העשירי של הוואי בשנים 1951–1953. לונג, שהיה חבר המפלגה הדמוקרטית, מונה למושל הטריטוריה לאחר תקופת כהונתו של אינגרם סטיינבק. לאחר שהוואי הצטרפה אל ארצות הברית באורח רשמי כמדינה הוא כיהן כאחד משני נציגיה הראשונים של הוואי בסנאט של ארצות הברית, לצד היירם פונג. לונג היה הסנאטור היחיד מהוואי שאינו ממוצא אסייתי עד למינויו של בריאן שץ לסנאט ב-2012.

== ביוגרפיה ==
לונג נולד באלטונה (Altoona) שבקנזס ולמד באוניברסיטת ג'ונסון השוכנת בנוקסוויל שבטנסי. לאחר מכן הוסיף ללמוד באוניברסיטת מישיגן ובאוניברסיטת קולומביה שבניו יורק. אל הוואי הגיע לראשונה בשנת 1917 כעובד סוציאלי בהילו. לאחר מכן מילא שורה של תפקידי חינוך והוראה שונים במערכת בתי הספר הציבוריים של הוואי, ולבסוף שימש כמפקח חינוכי מ-1933 עד 1946. במהלך 1951 מונה למושל טריטוריית הוואי בידי נשיא ארצות הברית הארי טרומן, ומילא תפקיד זה עד שלהי פברואר 1953. לונג שירת גם כחבר בסנאט הטריטוריאלי של הוואי בין השנים 1956–1959.

ב-28 ביולי 1959 נבחר לונג לאחד משני מושביה של מדינת הוואי – שזה עתה נוסדה – בסנאט של ארצות הברית, והושבע לתפקידו ב-21 באוגוסט 1959. הסנאטור האחר שנבחר היה היירם פונג, איש המפלגה הרפובליקנית. לונג בחר שלא להתמודד לתקופת כהונה נוספת בת שש שנים בבחירות 1962, והוחלף על ידי חבר בית הנבחרים של ארצות הברית דניאל אינווי ב-1953. במשך כל כהונתו לונג היה הסנאטור הבכיר של הוואי, על אף שנכנס לתפקידו באותו היום בו הושבע עמיתו היירם פונג. לונג זכה ליתרון מבחינת ותק בשל היותו מושל לשעבר.

לונג התארח בתוכנית הטלוויזיה "?What's My Line" של CBS זמן קצר לאחר כניסתו לתפקיד. אחד מחברי הפאנל בתוכנית, בנט קרף, זיהה אותו מיד ופסל עצמו מהשתתפות בסיבוב. לאחר שלושה סבבי "חקירה", יתר חברי הפאנל ניחשו את זהותו של לונג בהצלחה וחשפו אותו.

במאי 1965 נפטר לונג לאחר שסבל מהתקף ברונכיטיס אסמטי בהונולולו, הוואי ונקבר בבית העלמין באוהאו (Oahu Cemetery).

== קישורים חיצוניים ==

* 
* 
* 

== הערות שוליים ==

קטגוריה:בוגרי אוניברסיטת מישיגן
קטגוריה:בוגרי אוניברסיטת קולומביה
קטגוריה:אנשי חינוך אמריקאים
קטגוריה:מושלי הוואי
קטגוריה:חברי הסנאט של ארצות הברית מהוואי
קטגוריה:אמריקאים שנולדו ב-1881
קטגוריה:אמריקאים שנפטרו ב-1965
החמצן

החמצן הוא אלבום הסולו השלישי של הזמר איציק שמלי. האלבום יצא לאור ב-2011 דרך תאקט רקורדס.

את כל שירי האלבום שמלי כתב והלחין לבדו (מלבד השיר "מזמור לדוד" אותו הלחין גד אלבז ומילותיו על פי מזמור תהילים כ"ג בספר תהילים)

האלבום כולל 11 רצועות שהופקו על ידי רון תיכון, ניצן קייקוב, רביב בן-מנחם, תמיר צור וגד אלבז.

באלבום מתארחים סיוון וגד אלבז.

== רשימת רצועות ==

== קישורים חיצוניים ==
* [https://open.spotify.com/album/5mEzBhDBmcNOJIqhnm1uHt?si=Lt5DBvMcRc-KJPs56EypWg החמצן], באתר ספוטיפיי
* [https://music.apple.com/il/album/החמצן/1462174247?l=iw החמצן], באתר אפל מיוזיק

קטגוריה:אלבומים בעברית
קטגוריה:אלבומי תאקט